בעת בה אנו יוצאים יחד למסע חיינו המשותפים, אנו בוחרים זה בזו, היום ומדי יום ביומו. אנו מתחייבים לאהוב ולדאוג זה לזו, למשפחתנו, ולעולמנו. באמצעות איחוד זה, אנו נשבעים לעודד ולהעניק השראה האחד לשנייה, ולהזין זה את זו רגשית, רוחנית, ואינטלקטואלית. מי ייתן ונשמר באמת ובתמים את האומץ להגשים את יעדינו כיחידים וכמשפחה, לצמוח ולתרום להתפתחות זה של זו, ולהעריך את החוזקות הקיימות בשנינו. אנו מבטיחים שגישתנו אל החיים תהיה מלאה בהשתאות, בצחוק ובנחישות. כשותפים לחיים, נטפח בינינו אינטימיות המקדמת אמון, כנות, ותקשורת. מחויבותנו לקהילה תהיה שזורה במארג חיינו, ונפעל ללא הרף להפיכת העולם למקום טוב יותר. ביחד, נטפח בית יהודי אשר יהיה מוקדש לענווה, רגישות, סולידריות, ושלום.